CELEX: 62013TN0692
Language: ro
Date: 2013-12-20 00:00:00
Title: Cauza T-692/13: Acțiune introdusă la 20 decembrie 2013 — SACBO/Comisia și TEN-T EA

15.2.2014   
            
            
               RO
            
            
               Jurnalul Oficial al Uniunii Europene
            
            
               C 45/43
            
         Acțiune introdusă la 20 decembrie 2013 — SACBO/Comisia și TEN-T EA
   (Cauza T-692/13)
   2014/C 45/74
   Limba de procedură: italiana
   
      Părțile
   
   
      Reclamantă: Società per l'aeroporto civile di Bergamo-Orio al Serio SpA (SACBO SpA) [Grassobbio (BG), Italia] (reprezentanți: G. Greco, M. Muscardiniși G. Carullo, avocați)
   
      Pârâte: Agenția Executivă pentru Rețeaua Transeuropeană de Transport (TEN-T EA), Comisia Europeană
   
      Concluziile
   
   Reclamantele solicită Tribunalului:
   
               —
            
            
               Cu titlu principal: anularea deciziei TEN-T EA din 23 octombrie 2013 și a tuturor actelor anterioare la care aceasta se referă, în măsura în care, confirmând decizia din 18 martie 2013, a considerat ineligibile costurile externe privind activitățile 1, 2.1, 4, 5, 6 și 7, reducând astfel cofinanțarea datorată și solicitând restituirea sumei de 158 517,54 euro, cu toate consecințele legale;
            
         
               —
            
            
               cu titlu subsidiar: constatarea lipsei intenției de a frauda și de a fragmenta artificial activitățile care fac obiectul cofinanțării și, prin urmare, anularea deciziei TEN-T EA din 23 octombrie 2013, precum și a tuturor actelor anterioare vizate în măsura în care, confirmând decizia din 18 martie 2003, aceasta a declarat neeligibile costurile externe privind activitățile 1, 2.1, 4, 5, 6 și 7, reducând astfel cofinanțarea datorată și solicitând restituirea sumei de 158 517,54 euro, cu toate consecințele legale;
            
         
               —
            
            
               în orice caz, stabilirea noului cuantum al reducerii finanțării indicate de Comisiei în măsura considerată cea mai adecvată ținând cont de principiul proporționalității;
            
         
               —
            
            
               obligarea pârâtelor la plata cheltuielilor de judecată.
            
         
      Motivele și principalele argumente
   
   În prezenta cauză și în cauza T-270/13, SACBO/Comisia și TEN T EA (JO 2013, C 207, p. 46), reclamanta este aceeași.
   În această privință, trebuie precizat că, în cadrul prezentei proceduri, cele două pârâte au invocat inadmisibilitatea acțiunii, în măsura în care aceasta este îndreptată împotriva unui act care, în opinia lor, nu este definitiv.
   În opinia reclamantei, o acțiune a fost formulată împotriva măsurii adoptate de agenție la 23 octombrie 2013 în vederea asigurării unei apărări exhaustive.
   Motivele și principalele argumente invocate sunt cele deja invocate în cauza T-270/13